ນາຍົກລັດຖະມົນຕີ ຫງວຽນຊວນຟຸກ ກວດກາວຽກງານກຽມພ້ອມສູ້ຮົບຂອງຕຳຫລວດແຂວງ ດັກນົງ
ສືບຕໍ່ປາບປາມອາດຊະຍາກຳຕັດໄມ້, ບຽດຢຶດດິນປ່າຢ່າງຜິດກົດໝາຍ, ອາດຊະຍາກຳຂ້າມຊາຍແດນ.
ທ່ານນາຍົກລັດຖະມົນຕີ ຫງວຽນຊວນຟຸກ ເຮັດວຽກກັບຕຳຫລວດແຂວງ ດັກນົງ
ຕອນເຊົ້າວັນທີ 14 ມັງກອນ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ລົງຢ້ຽມຢາມ, ປຸກລະດົມກຳລັງໃຈ ແລະ ກວດກາວຽກງານກຽມພ້ອມສູ້ຮົບຂອງຕຳຫລວດແຂວງ ດັກນົງ, ກົມກອງຫຼັກແຫຼ່ງທີ່ປະຕິບັດໜ້າທີ່ປ້ອງກັນຄວາມສະຫງົບ, ຄວາມເປັນລະບຽບຮຽບຮ້ອຍສັງຄົມໃນບໍລິເວນແຂວງ. ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຊີ້ນຳຕຳຫລວດແຂວງວ່າ ຍາມໃດກໍ່ຖືເລື່ອງຮັບປະກັນຄວາມສະຫງົບ, ຄວາມເປັນລະບຽບຮຽບຮ້ອຍ, ຄວາມປອດໄພສັງຄົມແມ່ນໜ້າທີ່ການເມືອງແຖວໜ້າ, ເປັນຕົ້ນແມ່ນຢູ່ເຂດໄຕງວຽນເວົ້າລວມ ແລະ ແຂວງ ດັກນົງ ເວົ້າສະເພາະ; ສືບຕໍ່ປາບປາມອາດຊະຍາກຳຕັດໄມ້, ບຽດຢຶດດິນປ່າຢ່າງຜິດກົດໝາຍ, ອາດຊະຍາກຳຂ້າມຊາຍແດນ.
ຕອນບ່າຍວັນທີ 14 ມັງກອນ, ທ່ານນາຍົກລັດຖະມົນຕີ ຫງວຽນຊວນຟຸກ ເຂົ້າຮ່ວມກອງປະຊຸມສົ່ງເສີມການລົງທຶນແຂວງ ດັກນົງ ແລະ ຕອນຄ່ຳວັນດຽວກັນຈະເຂົ້າຮ່ວມງານບຸນວັດທະນະທຳແຜ່ນແພພື້ນເມືອງ ຫວຽດນາມ ຢູ່ ດັກນົງ.
(ແຫຼ່ງຄັດຈາກ VOV)